Arbejdskraftundersøgelsen, europæisk 3. kvt. 2019

I tredje kvartal 2019 var 75,5 pct. af de 15-64-årige i Danmark beskæftigede. I EU havde kun Nederlandene (78,4 pct.), Sverige (78,1 pct.), Tyskland (77,0 pct.) og Estland (76,2 pct.) en højere beskæftigelsesfrekvens. Landene med de laveste beskæftigelsesfrekvenser var Grækenland med 57,4 pct. og Italien med 59,4 pct. Den gennemsnitlige beskæftigelsesfrekvens for samtlige EU-medlemslande var 69,6 pct.

Dansk beskæftigelse er steget lidt mere end i resten af EU i det seneste år

I Danmark er beskæftigelsesfrekvensen steget med 0,8 procentpoint fra tredje kvartal 2018 til tredje kvartal 2019. Gennemsnitligt var der en stigning for samtlige EU-medlemslande på 0,6 procentpoint i denne periode. Finland havde med en stigning på 0,9 procentpoint stort set samme udvikling som Danmark, ligesom beskæftigelsesfrekvensen i Nederlandene steg med 0,7 procentpoint.

Danmark har EU's næsthøjeste ungdomsbeskæftigelse

I tredje kvartal 2019 var 55,9 pct. af danskere i alderen 15-24 år i beskæftigelse. Kun Nederlandene med 66,2 pct. havde en højere beskæftigelsesfrekvens for de unge. Det er et væsentligt højere niveau end i EU som helhed, hvor 36,6 pct. af de 15-24-årige var beskæftigede. Landene i EU med den laveste beskæftigelsesfrekvens blandt de unge på 15-24 år var Grækenland med 15,4 pct. og Italien med 19,4 pct. Beskæftigelsesfrekvensen for de 15-24-årige i Danmark er steget med 1,3 procentpoint det seneste år, mens EU's gennemsnitlige beskæftigelsesfrekvens for denne aldersgruppe i samme periode steg med 0,3 procentpoint.

Beskæftigelsesfrekvens blandt 15-64-årige i EU 3. kvt. 2018 3. kvt. 2019 Ændring pct. procentpoint EU 69,0 69,6 0,6 Litauen 74,0 73,2 -0,8 Sverige 78,51 78,1 -0,4 Frankrig 65,7 65,5 -0,2 Slovenien 71,9 72,1 0,2 Tjekkiet 75,0 75,2 0,2 Letland 72,8 73,1 0,3 Storbritannien 74,7 75,1 0,4 Østrig 73,8 74,2 0,4 Malta 73,3 73,7 0,4 Irland 69,1 69,6 0,5 Rumænien 66,2 66,7 0,5 Spanien 63,0 63,5 0,5 Italien 58,9 59,4 0,5 Slovakiet 67,9 68,5 0,6 Nederlandene 77,7 78,4 0,7 Tyskland 76,3 77,0 0,7 Danmark 74,7 75,5 0,8 Portugal 70,2 71,0 0,8 Ungarn 69,5 70,3 0,8 Belgien 65,0 65,8 0,8 Finland 73,1 74,0 0,9 Polen 68,0 68,9 0,9 Luxembourg 66,9 67,9 1,0 Kroatien 61,9 63,0 1,1 Estland 74,9 76,2 1,3 Cypern 69,5 70,8 1,3 Grækenland 55,9 57,4 1,5 Bulgarien 68,8 71,4 2,6